b'\n_START_ARTICLE_\nCorsiaceae\n_START_SECTION_\nTuntomerkit\n_START_PARAGRAPH_\nCorsiaceae-kasvit ovat lehtivihre\xc3\xa4tt\xc3\xb6mi\xc3\xa4, sienijuuren varassa el\xc3\xa4vi\xc3\xa4, juurakollisia tai tyvimukulallisia ruohoja. Lehdet ovat kierteisesti tai kahdessa riviss\xc3\xa4, silposuonisia ja umpituppisia. Kukat sijaitsevat yksitt\xc3\xa4in varsip\xc3\xa4\xc3\xa4tteisesti ja ovat vastakohtaisia. Keh\xc3\xa4lehdet ovat kookkaita, ulomman kiehkuran keskimm\xc3\xa4inen lehti muodostaa huulen. Siki\xc3\xa4in on keh\xc3\xa4nalainen, siin\xc3\xa4 on laitaistukat, ja vartalo on lyhyt tai puuttuu, vaihtelevassa m\xc3\xa4\xc3\xa4r\xc3\xa4ss\xc3\xa4 haaraton. Kussakin emilehdess\xc3\xa4 on paljon siemenaiheita. Siemenaiheissa on pitk\xc3\xa4 varsi (funikulus). Hedelm\xc3\xa4 avatutuu sivultaan kolmeksi liuskaksi ja eroaa istukoista tai k\xc3\xa4rjest\xc3\xa4. Siemenet ovat v\xc3\xa4h\xc3\xa4p\xc3\xa4t\xc3\xb6isi\xc3\xa4, ja niiss\xc3\xa4 on erilaistumaton alkio._NEWLINE_Suvussa Corsia heteet ovat tyvelt\xc3\xa4\xc3\xa4n kasvaneet kiinni emi\xc3\xb6n vartaloon, jolloin muodostuu siitintukuksi eli gynostemiumiksi nimitetty rakenne. Lajilla C. dispar toimivia heteit\xc3\xa4 on viisi, huulen kanssa kohdakkainen hede on muuttunut joutoheteeksi.\n_START_SECTION_\nLevinneisyys\n_START_PARAGRAPH_\nHeimon kasvit ovat kotoisin Etel\xc3\xa4-Kiinasta, Etel\xc3\xa4-Amerikan etel\xc3\xa4osasta, Uudesta-Guineasta ja Australiasta.\n_START_SECTION_\nLuokittelu\n_START_PARAGRAPH_\nCorsiaceae-heimossa on kolme sukua ja 30 lajia. Suvut ovat: Arachnitis Phil. ja Corsia Becc.'